recursal/SuperWikiNEXT-32B huggingface dataset:
**เจอราล์ด เดวิด แลสเซิลส์** (อังกฤษ: Gerald David Lascelles) เกิดเมื่อวันที่ 21 สิงหาคม ค.ศ. 1924 ณ ยอร์กเชอร์ เป็นพระโอรสคนเล็กใน เจ้าหญิงแมรี พระราชกุมารีและเคาน์เตสแห่งแฮร์วูด และ  เฮนรี แลสเซิลส์ เอิร์ลที่ 6 แห่งฮาร์วุด เป็นพระราชนัดดาใน พระเจ้าจอร์จที่ 5 แห่งสหราชอาณาจักร เขามีพี่ชาย 1 คน คือ จอร์จ แลสเซิลส์ เอิร์ลที่ 7 แห่งฮาร์วุด และยังถือเป็นพระญาติชั้นที่ 1 ใน สมเด็จพระราชินีนาถเอลิซาเบธที่ 2 แห่งสหราชอาณาจักร รัชกาลปัจจุบัน เขาได้รับศีลจุ่ม โดยมีพระราชบิดาและพระราชมารดาทูลหัวคือ พระเจ้าเอ็ดเวิร์ดที่ 8 แห่งสหราชอาณาจักร และ สมเด็จพระราชินีเอลิซาเบธ พระราชชนนี ขณะที่เขาเกิด เขาอยู่ในลำดับที่ 7 ในการสืบราชสันตติวงศ์

สมรส
----

เจอราล์ด เดวิด แลสเซิลส์ สมรสครั้งแรกกับ แองเจลา แลสเซิลส์ เมื่อวันที่ 15 กรกฎาคม ค.ศ. 1952 ก่อนจะหย่ากันในปี ค.ศ. 1978 ทั้ง 2 ได้แยกกันอยู่ตั้งแต่ปี ค.ศ. 1955 มีบุตรชาย 1 คน คือ

1. เฮนรี แลสเซิลส์ (เกิด 19 พฤษภาคม ค.ศ. 1953)

ต่อมาเจอราล์ด เดวิด แลสเซิลส์ ได้อยู่กินกับ เอลิซาเบธ คูลลิงวูด กันมาตั้งแต่ปี ค.ศ. 1957 ก่อนเมื่อวันที่ 17 พฤศจิกายน ค.ศ. 1978 มีบุตรชายอีก 1 คน คือ

1. มาร์ติน แลสเซิลส์ (เกิด 9 กุมภาพันธ์ ค.ศ. 1962)

เจอราล์ด เดวิด แลสเซิลส์ มีความชอบในดนตรีและการอ่านหนังสือเป็นอย่างมาก โดยเขาร่วมมือกับ ซินแคลร์ เทรลล์ ในการรวบรวมหนังสือสำคัญของยุโรป เอเชียมาในหอสมุดใน ประเทศฝรั่งเศส เพื่อเป็นองค์ความรู้ของเยาวชน จนกระทั่งเจอราล์ด เดวิด แลสเซิลส์ เสียชีวิตลงเมื่อวันที่ 27 กุมภาพันธ์ ค.ศ. 1998 สิริอายุ 73 ปี

อ้างอิง
-------





1. ↑   Mews News. Lurot Brand. Published winter 2007. Retrieved 24 September 2013.
2. ↑   Angela Lascelles - Obituaries, The Telegraph, 12 March 2007.
3. ↑   Panton, Kenneth J. (2011). Historical Dictionary of the British Monarchy. Scarecrow Press. ISBN 978-0-8108-5779-7. He has one child (Alexandre, born in 2002) by Charmaine Eccleston, whom he married in 1999, and another (Georgina, born in 1988) as a result of a relationship with singer Carol Douet (Lascelles, Henry, Earl of Harewood, page 298).
**ซิตีกรุปเซ็นเตอร์** (อังกฤษ: Citigroup Center) เป็นตึกระฟ้าที่สูงที่สุดแห่งหนึ่งในนครนิวยอร์ก รัฐนิวยอร์ก สหรัฐ ตึกนี้ตั้งอยู่บนถนนสตรีท 53 ระหว่างเล็กซิงตันอเวนู และอเวนู 3 กลางเขตแมนแฮตตัน มีความสูงทั้งหมด 279 เมตร (915 ฟุต) มีจำนวนชั้น 59 ชั้น ตึกแห่งนี้ยังมีลักษณะภูมิทัศน์ที่โดดเด่นและสวยงามสำหรับเมืองนิวยอร์ก ซึ่งมียอดตึกที่มีความชันถึง 45 องศา และยังมีฐานตึกที่มีลักษณะเป็นเสาขนาดใหญ่ค้ำไว้ พื้นที่ภายในตัวตึกส่วนที่เป็นสำนักงานมีทั้งหมด 120,000 ตารางเมตร (1,300,000 ตารางฟุต) สาเหตุที่ก่อสร้างให้ดาดฟ้าตึกเอียงถึง 45 องศานั้น เพื่อใช้ประโยชน์สำหรับการติดตั้งแผงเซลล์แสงอาทิตย์

ฐานของซิตีกรุปเซ็นเตอร์
ซิตีกรุปเซ็นเตอร์ได้รับการออกแบบโดยสถาปนิกชาวอเมริกันชื่อ ฮิวจ์ สทับบินส์ เริ่มก่อสร้างเมื่อ ค.ศ. 1974 (พ.ศ. 2517) และเปิดทำการเมื่อ ค.ศ. 1977 (พ.ศ. 2520) ปัจจุบันเจ้าของตึกแห่งนี้คือบริษัทบอสตันพรอเพอร์ทีส์ และตึกนี้ยังเป็นตึกที่สูงที่สุดในบรรดาตึกที่มีชื่อเกี่ยวข้องกับซิตีกรุปอีกด้วย

อ้างอิง
-------

* Dirk Stichweh: *New York Skyscrapers*. Prestel Publishing, Munich 2009, ISBN 3-7913-4054-9
* Horsley, Carter B. *The Midtown Book*. Found at The City Review.
* PBS's "Building Big" Series
* A Potentially Disastrous Design Error
* Correct address เก็บถาวร 2007-09-15 ที่ เวย์แบ็กแมชชีน 153 East 53rd Street

แหล่งข้อมูลอื่น
---------------

* ซิตีกรุปเซ็นเตอร์ จาก Emporis.com
* ซิตีกรุปเซ็นเตอร์ จาก SkycraperPage.com

พิกัดภูมิศาสตร์: 40°45′31″N 73°58′13″W﻿ / ﻿40.758533°N 73.970314°W﻿ / 40.758533; -73.970314
**วัดคลองเสมียนตรา** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางภาษี อำเภอบางเลน จังหวัดนครปฐม มีเนื้อที่ทั้งหมดประมาณ 15 ไร่ ทางทิศเหนือจดคลองเสมียนตรา

วัดคลองเสมียนตราสร้างขึ้นโดยนายบุญไร ยอดจิตร์ และนางนิตย์ พร้อมจิตร์ ซึ่งเป็นพี่น้องกัน ได้ถวายที่ดินจำนวน 15 ไร่ เมื่อ พ.ศ. 2526 ชาวบ้านได้ช่วยกันพัฒนาวัดโดยได้นิมนต์พระภิกษุมาอยู่จำพรรษามากบ้างน้อยบ้างของในแต่ละปี มีการสร้างเสนาสนะต่าง ๆ ตั้งแต่ศาลาบำเพ็ญกุศล กุฏิที่พักสงฆ์ ห้องน้ำห้องสุขา แต่สร้างในลักษณะตามดีตามเกิดไม่ได้คำนึงถึงความถูกต้องตามแผนผังการสร้างวัด ทำให้สิ่งก่อสร้างเหล่านี้ทรุดโทรมลง พระสงฆ์ก็เริ่มน้อยลง

จนเมื่อ พ.ศ. 2533 ชาวบ้านนำโดยผู้ใหญ่บ้านก็ได้ไปกราบอาราธนาพระสังข์ชัย ฐานิสฺสโร จากวัดลากค้อน จังหวัดนนทบุรี มาเป็นผู้ช่วยบริหารและพัฒนาวัด แต่ก็เกิดความไม่เข้าใจกันบ้างระหว่างพระสงฆ์ที่มาอยู่ก่อน จนเมื่อสามารถเข้าใจได้ พระสงฆ์ที่มาอยู่จำพรรษาก่อนก็หลีกให้พัฒนาต่อไป มีการดำเนินการถมดินเนื่องจากวัดเป็นที่ราบลุ่ม พอหน้าน้ำหลากมาก็ท่วมเสียหายหมด พ.ศ. 2534 ได้มีการสร้างศาลาการเปรียญ อุโบสถ ตลอดถึงกุฏิเจ้าอาวาส ห้องน้ำ ห้องสุขา

วัดคลองเสมียนตราได้รับอนุญาตตั้งวัดเมื่อวันที่ 19 กันยายน พ.ศ. 2546 ได้รับพระราชทานวิสุงคามสีมา เมื่อวันที่ 5 มกราคม พ.ศ. 2552 พ.ศ. 2557 พระสังข์ชัย ฐานิสฺสโร ได้รับการแต่งตั้งเป็นเจ้าอาวาสวัด หลังการแต่งตั้งท่านได้สร้างซุ้มประตูปากทางเข้าวัด สร้างเมรุ สร้างเขื่อนริมคลองเสมียนตรา

อ้างอิง
-------

1. ↑  "วัดคลองเสมียนตรา". คลังข้อมูลเก่าเก็บจากแหล่งเดิมเมื่อ 2022-01-30. สืบค้นเมื่อ 2022-01-30.
2. ↑  (นฐ.) "วัดคลองเสมียนตรา". พระสังฆาธิการ. `{{cite web}}`: ตรวจสอบค่า `|url=` (help)
3. ↑  "วัดคลองเสมียนตรา". สำนักงานคณะสงฆ์ภาค ๑๔.
ในทางเศรษฐศาสตร์ **มาตรการรัดเข็มขัด** (อังกฤษ: austerity) เป็นชุดนโบบายเศรษฐศาสตร์การเมืองที่มีเป้าหมายในการลดการขาดดุลงบประมาณของรัฐบาลผ่านการลดค่าใช้จ่าย เพิ่มภาษี หรือทั้งสองอย่างรวมกัน โดยมีมาตรการรัดเข็มขัดสามรูปแบบหลัก: ขึ้นภาษีเพื่อใช้จ่ายงบประมาณ, ขึ้นภาษีกับลดการใช้จ่าย และลดภาษีกับลดการใช้จ่าย รัฐบาลลดรายจ่ายและ/หรือเพิ่มค่าธรรมเนียมการใช้เพื่อชำระเงินคืนแก่เจ้าหนี้ มาตรการรัดเข็มขัดมักจะมีความจำเป็นเมื่อรัฐบาลใช้จ่ายโดยมีรายจ่ายเกินกว่ารายรับ

สาเหตุของมาตรการ
----------------

มาตรการรัดเข็มขัดมักมีความจำเป็นหลังจากระดับหุ้นกู้ของรัฐบาลถูกลดระดับลง ทำให้รัฐบาลเสียค่าใช้จ่ายแพงขึ้นในการกู้ยืมเงิน หุ้นกู้ของรัฐบาลมักจะถูกลดระดับลงเมื่อหนี้สินของประเทศเพิ่มขึ้นเมื่อเทียบกับผลิตภัณฑ์มวลรวมภายในประเทศ (GDP) หนี้สินของรัฐบาลเพิ่มขึ้นจากการใช้จ่ายเกินกว่ารายรับจากภาษีอากร การใช้จ่ายเกินปริมาณดังกล่าวเกิดขึ้นเมื่ออัตราภาษีถูกควบคุมให้อยู่ในระดับต่ำ ในขณะที่การใช้จ่ายภาครัฐเพิ่มสูงขึ้น นอกจากนี้ยังอาจเกิดขึ้นในกรณีที่กิจกรรมทางเศรษฐกิจเฉื่อยชาหรือลดลง อย่างเช่นในช่วงที่เศรษฐกิจถดถอย ซึ่งเป็นการลดรายรับจากภาษีอากรของรัฐบาล 

ธนาคาร หรือองค์กรระหว่างรัฐบาล อย่างเช่น กองทุนการเงินระหว่างประเทศ (IMF) มักต้องการให้รัฐบาลที่กู้ยืมเกินต้องออก "มาตรการรัดเข็มขัด" ซึ่งมักเกิดขึ้นเมื่อรัฐบาลกู้ยืมเงินที่เป็นการก่อหนี้ใหม่เพื่อชดใช้หนี้เก่า แต่รัฐบาลไม่สามารถชำระหนี้คืนได้แม้ว่าถึงกำหนดแล้วก็ตาม รัฐบาลอาจต้องขอให้มีการหยุดเงินบำรุงหรือลดการใช้จ่ายสาธารณะ

ตัวอย่างผลกระทบ
---------------

รายจ่ายในโครงการพัฒนา สวัสดิการ และการใช้จ่ายภาคสังคมอื่น ๆ ที่เป็นโครงการทั่วไปจะถูกตัดทอน ภาษี ค่าธรรมเนียมท่าเรือ สนามบิน และค่าโดยสารรถไฟและรถโดยสารประจำทางเป็นแหล่งรายได้ทั่วไปเพื่อเพิ่มค่าธรรมเนียมการใช้

ในหลายกรณี มาตรการรัดเข็มขัดยังส่งผลต่อระดับคุณภาพชีวิตที่ลดลงชั่วคราว จนกระทั่งสถานภาพทางเศรษฐกิจและรัฐบาลมีรายรับรายจ่ายที่สมดุลกัน

อ้างอิง
-------

1. ↑  "Austerity measure". *Financial Times Lexicon*. คลังข้อมูลเก่าเก็บจากแหล่งเดิมเมื่อ 22 March 2013. สืบค้นเมื่อ 1 March 2013.
2. ↑  Traynor, Ian; Katie Allen (11 June 2010). "Austerity Europe: who faces the cuts". London: Guardian News. สืบค้นเมื่อ 29 September 2010.
3. ↑  Wesbury, Brian S.; Robert Stein (26 July 2010). "Government Austerity: The Good, Bad And Ugly". *Forbes*. เก็บจากแหล่งเดิมเมื่อ 29 September 2010. สืบค้นเมื่อ 29 September 2010.
4. ↑  Hayes, Adam (2021-03-04). "Austerity". *Investopedia*. สืบค้นเมื่อ 2021-04-09.

|  |  |
| --- | --- |
| การควบคุมรายการหลักฐาน: หอสมุดแห่งชาติ แก้ไขสิ่งนี้ที่วิกิสนเทศ | 
* เยอรมนี

 |
นักดนตรี
**คิม เปตราส** (เยอรมัน: *Kim Petras*; เกิด 27 สิงหาคม ค.ศ. 1992) เป็นนักร้องและนักแต่งเพลงชาวเยอรมันซึ่งทำงานหลักในลอสแอนเจลิส ระหว่าง ค.ศ. 2016 ถึง 2020 เธอออกเพลงในฐานะศิลปินอิสระภายใต้สังกัดบันเฮดเรเคิดส์ของเธอเอง ก่อนได้เซ็นสัญญากับอามิโกและรีพับลิกใน ค.ศ. 2021

เปตราสเริ่มบันทึกเสียงตั้งแต่ยังเป็นวัยรุ่น เธอเปิดตัวเอกซ์เทนเดดเพลย์ชื่อ *วันพีซออฟเทป* เมื่อ ค.ศ. 2011 เธอออกซิงเกิลแรก "ไอโดนต์วอนต์อิตแอตออล" ใน ค.ศ. 2017 ซึ่งเข้าสู่ชาร์ตเพลงไวรัลหลายชาร์ตบนสปอติฟาย ตามด้วยเพลงที่ติดชาร์ตบนบิลบอร์ดอย่าง "ฟีลลิงออฟฟอลลิง" (กับชีต โคดส์), "ฮาร์ตทูเบรก" และ "1, 2, 3 เดย์อัป" (ร้องรับเชิญโดยโซฟี)

เปตราสออกอัลบัมชุดแรกในชื่อ *แคลริตี* เมื่อวันที่ 29 มิถุนายน ค.ศ. 2019 ซึ่งได้รับการยกย่องจากนักวิจารณ์เพลงและติดอันดับที่เจ็ดบนชาร์ตฮีตซีกเกอร์และอันดับที่ 26 บนอินดิเพนเดนต์อัลบัม จากนั้นเธอออกอัลบัมชุดที่สอง *เทิร์นออฟเดอะไลต์* ในเดือนตุลาคม ค.ศ. 2019 ปีถัดมา เธอประสบความสำเร็จมากขึ้นด้วยเพลง "มาลิบู" และ "โบรกเคนกลาส" (กับไคโก)

ใน ค.ศ. 2021 เปตราสออกอีพีชื่อ *ซลัตป็อป* ปีถัดมา ออกซิงเกิล "อันโฮลี" ร่วมกับแซม สมิธ นับเป็นซิงเกิลแรกของเธอที่ติดอันดับหนึ่งบนชาร์ตซิงเกิลแห่งสหราชอาณาจักร และ*บิลบอร์ด*ฮอต 100 และยังได้รับรางวัลแกรมมีเป็นครั้งแรก ในสาขาการแสดงเพลงป็อปคู่หรือกลุ่มยอดเยี่ยม ด้วย

อ้างอิง
-------

1. ↑  "Malibu – Single by Kim Petras". *Apple music*. 7 May 2020. สืบค้นเมื่อ 2 August 2021.
2. ↑  Aswad, Jem (26 August 2021). "Pop Singer-Songwriter Kim Petras Signs With Republic Records (EXCLUSIVE)". *Variety*. สืบค้นเมื่อ 27 August 2021.
3. ↑  "Kim Petras' new single is a bratty banger". 16 January 2018. คลังข้อมูลเก่าเก็บจากแหล่งเดิมเมื่อ 22 October 2019. สืบค้นเมื่อ 3 March 2018.
4. ↑  Ahlgrim, Callie. "Kim Petras breaks down the 3-year creation of her new single 'Malibu' and teases her colorful debut album: 'I don't feel heartbroken anymore'". *Insider*. สืบค้นเมื่อ 10 August 2021.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**คิม เปตราส**

* เว็บไซต์ทางการ
กลุ่มดาวยูไรอันประกอบด้วยวงแหวนห้าวง
ธนบัตรไทยรุ่นที่ 16 ที่มีลายน้ำกลุ่มดาวยูไรอัน
**กลุ่มดาวยูไรอัน** (อังกฤษ: EURion constellation) หรือที่รู้จักกันในชื่อ **แหวนออมรอน** (*Omron rings*) และ **โดนัต** (*doughnuts*) เป็นรูปแบบของสัญลักษณ์ที่รวมอยู่ในการออกแบบธนบัตรจำนวนหนึ่งทั่วโลกตั้งแต่ประมาณ พ.ศ. 2539 มันถูกเพิ่มเข้ามาเพื่อช่วยให้ซอฟต์แวร์จัดการภาพตรวจพบการปรากฏของธนบัตรในภาพดิจิทัล ซอฟต์แวร์ดังกล่าวสามารถป้องกันไม่ให้ผู้ใช้พิมพ์ซ้ำธนบัตรเพื่อป้องกันการปลอมแปลงโดยใช้เครื่องถ่ายเอกสารสี จากการวิจัยจาก พ.ศ. 2547 กลุ่มดาวยูไรอันใช้สำหรับเครื่องถ่ายเอกสารสี แต่อาจไม่ได้ใช้ในซอฟต์แวร์คอมพิวเตอร์ มีรายงานว่า อะโดบี โฟโตชอป จะไม่อนุญาตให้มีการแก้ไขภาพธนบัตร แต่ในบางรุ่นของโปรแกรมเชื่อว่าเป็นเพราะลายน้ำดิจิทัลที่ไม่รู้จักมากกว่าเป็นเพราะกลุ่มดาวยูไรอัน

การใช้งานในประเทศไทย
--------------------

ในประเทศไทยมีการพิมพ์ธนบัตรโดยมีลายน้ำกลุ่มดาวยูไรอันโดยมีทั้งหมดดังนี้

|  |  |  |
| --- | --- | --- |
|  | **ธนบัตรที่มีลายน้ำกลุ่มดาวยูไรอัน** | **ธนบัตรที่ไม่มีลายน้ำกลุ่มดาวยูไรอัน** |
| บาท | 20 บาท (ธนบัตร พ.ศ. 2556), 50 บาท (ธนบัตร พ.ศ. 2555), 70 บาท (ธนบัตร พ.ศ. 2559), 100 บาท (ธนบัตร พ.ศ. 2548, 2553, 2555 และ 2558), 500 บาท (ธนบัตร พ.ศ. 2557 และ 2559), 1,000 บาท (ธนบัตร พ.ศ. 2548 และ 2558), ทั้งหมด (ธนบัตรชุดที่ระลึกพระบาทสมเด็จพระมหาภูมิพลอดุลยเดชมหาราช บรมนาถบพิตร พ.ศ. 2560), ทั้งหมด (ธนบัตร พ.ศ. 2561) | 20 บาท (ธนบัตร พ.ศ. 2546), 50 บาท (ธนบัตร พ.ศ. 2540 และ 2547), 100 บาท (ธนบัตร พ.ศ. 2547 และ 2563), 500 บาท (ธนบัตร พ.ศ. 2544), 1,000 บาท (ธนบัตร พ.ศ. 2542 และ 2563) |

อ้างอิง
-------

1. ↑  "Banknote\_Series16". *www.bot.or.th* (ภาษาอังกฤษ).
2. ↑  "Glossary of banknotes". www.regulaforensics.com. 2009-01-01. สืบค้นเมื่อ 2014-12-22.
3. ↑  Baraniuk, Chris (25 June 2015). "The secret codes of British banknotes". *BBC future*. สืบค้นเมื่อ 2015-06-30.
*Abrus precatorius*
**มะกล่ำตาหนู** **มะกล่ำเครือ** หรือ **ก่ำเคือ** (อังกฤษ: Jequirity) เป็นพืชไม้เถาในวงศ์ถั่ว เมล็ดมีพิษ หรือที่รู้จักกันในชื่อ "Gunja" ในภาษาสันสกฤต เป็นพืชพื้นเมืองของประเทศอินโดนีเซีย เติบโตได้ดีในเขตร้อนและใกล้เขตร้อน ทำให้มีแนวโน้มที่จะกลายเป็นวัชพืชต่างถิ่นที่รุกรานในพื้นที่ที่มะกล่ำตาหนูถูกนำเข้ามา

มะกล่ำตาหนูยังมีชื่อพื้นเมืองอื่น ๆ อีกดังนี้: กล่ำเครือ กล่ำตาไก่ มะกล่ำเครือ มะกล่ำแดง มะแค๊ก (เชียงใหม่) เกมกรอม (สุรินทร์) ชะเอมเทศ ตากล่ำ (กลาง) มะขามเถา ไม้ไฟ (ตรัง) หมากกล่ำตาแดง (ตะวันออกเฉียงเหนือ)

ลักษณะทางพฤกษศาสตร์
-------------------

มะกล่ำตาหนูเป็นพรรณไม้เถา ลำต้นเล็ก มีขนสั้น ๆ ขึ้นประปราย ใบเป็นใบรวม มีใบย่อยเรียงสลับกันคล้ายขนนก ยาวประมาณ 3.8-10 ซม. ใบย่อยเป็นรูปกลมถึงรี ปลายใบแหลมมน โคนใบกลมมน ขอบใบเรียบ ผิวใบเกลี้ยง ใบมีขนาดยาว 5-20 ม.ม. กว้างประมาณ 3-8 ม.ม. ใต้ท้องใบมีขนเล็กน้อย ดอกเป็นช่อตามบริเวณง่ามใบ ดอกมีกลีบเลี้ยงเป็นสีเขียวเรียงซ้อนกันตามเข็มนาฬิกา กลีบมีรอยหยัก 4 รอย สีขาว ผิวข้างนอกมีขนนุ่มปกคลุม ผลเป็นฝัก พองเป็นคลื่นเมล็ด ฝักเป็นรูปสี่เหลี่ยมผืนผ้า ฝักอ่อนมีสีเขียว เนื้อเปลือกฝักจะเหนียว เมื่อแก่จะแตกอ้าออกจากกัน ข้างในมีเมล็ด 1-5 เมล็ด เมล็ดเป็นรูปกลมรี สีแดง บริเวณขั้วมีจุดสีดำ ผิวเรียบเกลี้ยง เมล็ดเหนียวและแข็ง

พิษ
---

พิษที่มีอยู่ในมะกล่ำตาหนูเป็นพิษที่คล้ายกับไรซินที่เรียกว่าเอบริน (abrin) ประกอบไปด้วยโปรตีนย่อยของตัวคือ A และ B สาย B จะทำให้การแพร่เข้าสู่เซลล์ของเอบรินสะดวกขึ้นด้วยการพันเข้ากับโปรตีนขนส่งบนพลาสมา เมมเบรนซึ่งจะช่วยขนส่งพิษเข้าสู่เซลล์ ภายในเซลล์สาย A จะป้องกันการสังเคราะห์โปรตีนด้วยการหยุดยั้งการทำงานของ 26S ของไรโบโซม หนึ่งโมเลกุลของเอบรินสามารถหยุดการทำงานของไรโบโซมได้ถึง 1,500 ไรโบโซมต่อวินาที นอกจากนี้ยังมีสารแอกกลูตินิน (Abrus agglutinin) ซึ่งพบได้ในสารสกัดน้ำของเมล็ดมะกล่ำตาหนู มีฤทธิ์ทำให้เม็ดเลือดแดงในเลือดคนจับตัวกัน อาการเมื่อได้รับพิษจะแสดงเช่นเดียวกับไรซิน ยกเว้นเอบรินจะแสดงอาการออกมาหลายรูปแบบมากกว่า เอบรินสามารถทำให้ถึงตายได้เมื่อได้รับน้อยกว่า 3 μg

มะกล่ำตาหนูถูกเรียกว่า "kudri mani" ในภาษาทมิฬและถูกใช้ในหลักการณ์แพทย์สิทธะมากว่าหนึ่งร้อยปี สิทธะชาวทมิฬรู้ถึงพิษของมะกล่ำตาหนูและเสนอวิธีทำให้บริสุทธิ์หรือที่เรียกว่า "suththi seythal" การต้มเมล็ดในนมและตากแห้งจะช่วยกำจัดพิษได้

การใช้ประโยชน์
--------------

ในรากมีสารที่มีรสหวานคล้ายชะเอม ใช้เป็นยาทาภายนอก แก้กลากเกลื้อน ฆ่าพยาธิผิวหนัง ฝีมีหนอง รากมีรสหวาน ใช้แก้เจ็บคอ หลอดลมอักเสบ ใบมีรสหวาน ใช้แก้เจ็บคอขับปัสสาวะ น้ำหนักของเมล็ดมะกล่ำตาหนู 1 เมล็ดใช้เทียบเป็นหน่วยกล่อมในมาตราชั่งตวงวัดโบราณ โดย 4 เมล็ดข้าวเปลือกเป็น 1 กล่อม และ 2 กล่อมเป็น 1 กล่ำ

อ้างอิง
-------

1. ↑  สำนักงานหอพรรณไม้. ชื่อพรรณไม้แห่งประเทศไทย เต็ม สมิตินันทน์ -- กรุงเทพมหานคร : กรมอุทยานแห่งชาติ สัตว์ป่า และพันธุ์พืช, พ.ศ. 2549
2. ↑  พจนานุกรมสมุนไพรไทย, ดร.วิทย์ เที่ยงบูรณธรรม
3. ↑  Stripe F& Barbieri L. Symposium: Molecular Mechanisms of Toxicity, Toxic Lectins from Plants. Human Toxicology 5 (2); 1986: 108-9.
4. ↑  ชยันต์ พิเชียรสุนทร ศุภชัย ติยวรนันท์ และ วิเชียร จีรวงศ์. คู่มือเภสัชกรรมแผนไทยเล่ม 6 เภสัชกรรม. กทม. อัมรินทร์พริ้นติ้งแอนด์พับลิชชิ่ง. 2555. หน้า 63 – 65

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**Jequirity**

คอมมอนส์ มีภาพและสื่อเกี่ยวกับ:  
**มะกล่ำตาหนู**

วิกิสปีชีส์มีข้อมูลภาษาอังกฤษเกี่ยวกับ ***Abrus precatorius***

* ITIS \* North America: Abrus precatorius[*ลิงก์เสีย*]
แผนภาพแสดงเนื้อหาของมาตรา 153 ว่าด้วยสถานะพิเศษของกลุ่มภูมิบุตร
**มาตรา 153** (มลายู: *Perkara 153*) ในรัฐธรรมนูญมาเลเซีย มอบอำนาจแก่ยังดีเปอร์ตวนอากงต้องทรงมีภาระรับผิดชอบในการ "พิทักษ์รักษาสถานะอันพิเศษของ 'ชาวมลายู'(หมายเหตุ) และคนพื้นเมืองของรัฐซาบะฮ์และซาราวัก และซึ่งผลประโยชน์อันชอบธรรมของชุมชนอื่น" รวมถึงระบุวิธีเฉพาะในการปฏิบัติ เช่น โควตาพิเศษในการเข้าเป็นข้าราชการ, ทุนการศึกษาพิเศษของรัฐ เป็นต้น

มาตรา 153 เป็นหนึ่งในกฎหมายที่เป็นที่ถกเถียงมากที่สุดในรัฐธรรมนูญมาเลเซีย เนื่องจากทำให้เกิดการแบ่งแยกทางเชื้อชาติในชาวมาเลเซียที่มีพื้นหลังทางชาติพันธุ์แตกต่างกัน และนำไปซึ่งนโยบายที่เลือกปฏิบัติโดยมีชาติพันธุ์เป็นศูนย์กลางที่จะเอื้อประโยชน์ให้คนกลุ่มภูมิบุตรซึ่งเป็นชนส่วนมากของประชากร ผู้วิจารณ์กฎหมายมาตรานี้ยังระบุอีกว่า กฎหมายนี้จะนำไปสู่การเลือกปฏิบัติที่ขัดแย้งต่อทั้งระบบที่คัดเลือกคนจากความสามารถและความเสมอภาคของมนุษย์ นอกจากนี้ ตามหลักการแล้ว การพูดคุยเพื่อเสนอการยกเลิกกฎหมายมาตรา 153 เป็นการกระทำที่ขัดต่อกฎหมาย รวมถึงในรัฐสภาด้วย กระนั้น มาตรานี้ร่างขึ้นมาเพื่อเป็นแนวทางชั่วคราวในรัฐธรรมนูญเท่านั้น ถึงแม้จะมีการห้ามพูดคุยถึงการยกเลิกกฎหมายนี้ แต่ประเด็นต่าง ๆ ก็ถูกหยิบยกมาถกเถียงอย่างหนัก ทั้งในที่ละบและในที่สาธารณะในบรรดาชาวมาเลเซีย นักการเมืองที่คัดค้านหรือสนับสนุนมาตรานี้อย่างเปิดเผยจะถูกมองว่ามีอคติทางเชื้อชาติและมีส่วนร่วมในการกีดกันทางสังคม

อ้างอิง
-------

1. ↑  Means, pp. 14, 15.
ระวังสับสนกับ มะกอกออลิฟ

ผลมะกอกฝรั่งทั้งลูก หั่นตามขวางและเมล็ด
**มะกอกฝรั่ง**, **มะกอกหวาน** หรือ **มะกอกดง** (ชื่อวิทยาศาสตร์: *Spondias dulcis*) เป็นไม้ยืนต้นเขตร้อนขนาดกลาง ใบประกอบ ดอกช่อ ดอกย่อยสีเหลืองอ่อน มีขนาดเล็ก ผลกลมรี สีเขียวเข้ม พอแก่สีจะอ่อนลง เนื้อมีรสมัน เปรียวอมหวาน ติดผลตลอดปี มีชื่อเรียกแตกต่างกันมากมาย เช่น **พอมซิเทย์** (pomsitay) ในตรินิแดดและโตเบโก, **ปอมซีแตร์** (*pomme cythère*) ในดอมินีกา, กัวเดอลุป และมาร์ตีนิก, **มันซานาเดโอโร** (*manzana de oro*) ในสาธารณรัฐโดมินิกัน, **จูนพลัม** (June plum) ในเบอร์มิวดาและจาเมกา, **ยูปลอน** (*yuplón*) ในคอสตาริกา, **โฮโบอินดิโอ** (*jobo indio*) ในเวเนซุเอลา, **โกลเดนแอปเปิล** (golden apple) ในบาร์เบโดสและกายอานา, **กาฌา-มังกา** (*caja-manga)* ในบราซิล, **กว๋าก๊อก** (*quả cóc*) ในเวียดนาม และ **เกอดนดง** (*kedondong*) ในอินโดนีเซีย

การใช้ประโยชน์
--------------

มะกอกฝรั่งนิยมกินเป็นผลไม้สดและใช้ทำน้ำมะกอกฝรั่ง ในมาเลเซียและอินโดนีเซียนิยมกินกับกะปิ เป็นส่วนผสมในโรจะก์ (อาหารพื้นเมืองของมาเลเซียและสิงคโปร์ คล้ายยำผลไม้หรือส้มตำผลไม้) ในฟิจิใช้ทำแยม ในซามัวและตองงาใช้ทำ otai ในชวาตะวันตกนำใบอ่อนไปทำ pepes ในเวียดนามนิยมรับประทานผลดิบ โดยหั่นเป็นชิ้นบาง กินกับเกลือ น้ำตาล พริกสดหรือกะปิ ในจาเมกา กินผลสดโดยนำไปคลุกเกลือ หรือทำเป็นน้ำผลไม้โดยเติมน้ำตาลและขิง

อ้างอิง
-------

* นิดดา หงส์วิวัฒน์ และทวีทอง หงส์วิวัฒน์. "มะกอกฝรั่ง" ใน **ผลไม้ 111 ชนิด: คุณค่าอาหารและการกิน.** กรุงเทพมหานคร : แสงแดด, 2550, หน้า 135.

1. 1 2  Davidson, Alan, and Tom Jaine. *The Oxford companion to food*. Oxford University Press, USA, 2006. 805. Print. Retrieved Aug. 09, 2010, from
2. ↑  *Dictionary of Caribbean English Usage*. 1996.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**มะกอกฝรั่ง**

* Morton, J. Ambarella. 1987. Center for New Crops & Plant Products. Purdue University
* Thai Fruit Guide เก็บถาวร 2015-03-18 ที่ เวย์แบ็กแมชชีน
**มาตรวัดซอฟต์แวร์** เป็นระเบียบขั้นตอนเพื่อใช้ระบุระดับของคุณลักษณะในมิติใดมิติหนึ่งของ ซอฟต์แวร์ มาตรวัดจำเป็นต้องมีค่าวัด (measure) ที่ได้จากการวัด (measurement) ซึ่งเป็นการทำให้อธิบายคุณลักษณะในเชิงปริมาณ มาตรวัดซอฟต์แวร์ทำให้เกิดการเปรียบเทียบคุณลักษณะในเชิงปริมาณซึ่งสามารถนำไปใช้ประกอบวิเคราะห์รวมทั้งปรับปรุงทั้งตัวซอฟต์แวร์ที่ผลิตขึ้นรวมทั้งกระบวนการในแต่ละขั้นตอนการพัฒนาได้

มาตรวัดซอฟต์แวร์ที่พบบ่อย
-------------------------

มาตรวัดซอฟต์แวร์ที่พบบ่อยประกอบด้วย:

* บั๊กของซอฟต์แวร์ ต่อบรรทัดของโค้ดโปรแกรม
* โคโคโม (COCOMO)
* ความครอบคลุมของโค้ด
* การเกาะกลุ่มกัน (Cohesion)
* การพึ่งพากัน (Coupling)
* ความซับซ้อนของวงจรของโค้ดโปรแกรม (Cyclomatic complexity หรือ McCabe's complexity)
* ฟังก์ชันพอยต์
* ค่าความซับซ้อนของฮัลสเตด (Halstead Complexity)
* ความยาวของเส้นทางของคำสั่ง (Instruction path length)

ระเบียบวิธีในการใช้มาตรวัดซอฟต์แวร์
-----------------------------------

มาตรวัดซอฟต์แวร์เป็นการวัดในระดับปฏิบัติการแต่ในการวัดเพื่อให้ได้ผลลัพธ์ในการปรับปรุงคุณลักษณะด้านต่างๆจำเป็นต้องมีการวางแผนและตั้งเป้าหมายในการประยุกต์ใช้มาตรวัด รวมถึงวิเคราะห์ผลลัพธ์ให้ได้ความหมายตามที่แผนการวัดต้องการ ระเบียบวิธีหนึ่งที่ถูกนำมาประยุกต์ใช้คือ GQM (Goal Question Metric)  ซึ่งเป็นการวางแผนและทำการประยุกต์ใช้มาตรวัดให้ได้ตามเป้าหมายที่วางแผนไว้

ประโยชน์ของมาตรวัดซอฟต์แวร์
---------------------------

มาตรวัดซอฟต์แวร์ให้ประโยชน์กับผู้ที่เกี่ยวข้องกับขั้นตอนการพัฒนาซอฟต์แวร์ดังต่อไปนี้

* โปรแกรมเมอร์
* หัวหน้าโครงการ
* ผู้จัดการกระบวนการพัฒนาซอฟต์แวร์

อ้างอิง
-------

1. ↑  Fenton, Norman E.; Pfleeger, Shari Lawrence (1998), *Software Metrics: A Rigorous and Practical Approach, Revised*, ISBN 0534954251
2. ↑  Basili, Victor R.; Caldiera, Gianluigi; Rombach, H. Dieter (2008), [www.cs.toronto.edu/~sme/CSC444F/handouts/GQM-paper.pdf *The Goal Question Metric Approach*] (PDF) `{{citation}}`: ตรวจสอบค่า `|url=` (help)
เป็นอัลบั้มเพลงของแต่ละตัวละครในเรื่อง ซึ่งให้นักพากษ์ของตัวละครนั้นๆ มาร้องเอง มีทั้งสิ้น 9 ชุด ดังนี้

Character song vol.1 Haruhi Suzumiya
------------------------------------

- Parallel Days

- SOS nara daijoubu

- Hare Hare Yukai

- Parallel Days (off vocal)

- SOS nara daijoubu (off vocal)

- Hare Hare Yukai (off vocal)

Character song vol.2 Yuki Nagato
--------------------------------

- Yuki, Muon, Madobe Nite.

- SELECT?

- Hare Hare Yukai

- Yuki, Muon, Madobe Nite. (off vocal)

- SELECT? (off vocal)

- Hare Hare Yukai (off vocal)

Character song vol.3 Mikuru Asahina
-----------------------------------

- Mitsukete Happy Life

- Toki no Puzzle

- Hare Hare Yukai

- Mitsukete Happy Life (off vocal)

- Toki no Puzzle (off vocal)

- Hare Hare Yukai (off vocal)

Character song vol.4 Truruya-SAN
--------------------------------

- Seishunii Janai Katsu

- Megassa Koukishin

- Hare Hare Yukai ~ Ver - Tsuruya-san

- Seishunii Janai Katsu (off vocal)

- Megassa Koukishin (off vocal)

Character song vol.5 Asakura Ryoko
----------------------------------

- Koyubi de Gyutsu!

- COOL EDITION

- Hare Hare Yukai ~ Ver - Asakura Ryouko

- Koyubi de Gyutsu! (off vocal)

- COOL EDITION (off vocal)

Character song vol.6 Kyon's sister
----------------------------------

- Imouto Wasurecha Oshiokiyo

- Hare Hare Yukai ~ Ver. Kyon no Imouto

- Imouto Wasurecha Oshiokiyo (off vocal)

- Hare Hare Yukai ~ Ver. Kyon no Imouto (off vocal)

Character song vol.7 Emiri Kimidori
-----------------------------------

- fixed mind

- Hare Hare Yukai ~ Ver. Kimidori Emiri

- fixed mind (off vocal)

- Hare Hare Yukai ~ Ver. Kimidori Emiri (off vocal)

Character song vol.8 Itsuki Koizumi
-----------------------------------

- Maggaare Spectacle

- Hare Hare Yukai ~ Ver. Koizumi Itsuki

- Maggaare Spectacle (off vocal)

- Hare Hare Yukai ~ Ver. Koizumi Itsuki (off vocal)

Character song vol.9 Kyon
-------------------------

- Kentai life Returns!

- Hare Hare Yukai ~Ver. Kyon~

- Kentai life Returns! (off vocal)

- Hare Hare Yukai ~Ver. Kyon~ (off vocal)

| * ด
* ค
* ก
*สึซึมิยะ ฮารุฮิ (Haruhi Suzumiya)* โดย นะงะรุ ทะนิงะวะ |
| --- |
| **ตั ว ล ะ ค ร ห ลั ก** |
| หน่วย SOS | • สึซึมิยะ ฮารุฮิ • เคียวน์ • อาซาฮินะ มิคุรุ • นางาโตะ ยูกิ • โคอิซึมิ อิซึกิ • |
| ม.ปลาย คิตะ | • อาซากุระ เรียวโกะ • ซึรุยะ • ทานิงุจิ • คุนิคิะ • คิมิโดริ เอมิริ • ประธานชมรมวิจัยคอมพิวเตอร์ • ประธานกรรมการนักเรียน • วงเอน็อซ • |
| กลุ่มซะซะกิ | • ฟุจิวะระ • ซุโอ คุโย • ทะชิบะนะ เคียวโกะ • ซะซะกิ • อาณาจักรกระโจมฟ้า • |
| อื่น ๆ | • น้องสาวเคียวน์ • โยะชิมุระ มิโยะโกะ • ซะกะนะกะ โยะชิมิ • ชามิเซน • องค์กรของโคอิซึมิ อิซึกิ • |
| **ง า น** |
| ไลท์โนเวล | • *สึซึมิยะ ฮารุฮิ*  (รายชื่อเล่มและบท) • |
| มังงะ | • *สึซึมิยะ ฮารุฮิ*  (รายชื่อเล่มและตอน) • *สึซึมิยะ ฮารุฮิจัง*  (รายชื่อเล่มและตอน) • *การหายตัวไปของนางาโตะ ยูกิ* •  (รายชื่อเล่มและตอน) • |
| อะนิเมะ | • *เรียกเธอว่าพระเจ้า สึซึมิยะ ฮารุฮิ*  (รายชื่อตอน) • *การหายตัวไปของสึซึมิยะ ฮารุฮิ* • *เดอะเมลันโคลีอ็อฟสึซึมิยะฮารุฮิจัง*  (รายชื่อตอน) • |
| อื่น ๆ | • วิดีโอเกม • อัลบัมเพลง • อิมเมจอัลบัม |
| **ห ม ว ด ห มู่**   •   **ภ า พ**   •   **ส ถ า นี** |
**ตำนานพื้นบ้าน** (อังกฤษ: urban legend, urban myth, urban tale หรือ contemporary legend) เป็นคติชน (folklore) ยุคปัจจุบันรูปแบบหนึ่ง ประกอบด้วยเรื่องที่ผู้เล่าอาจเชื่อว่าจริงหรือไม่จริง เฉกเช่นเดียวกับคติชนและปกรณัม (mythology) ตำนานพื้นบ้านไม่ได้มุ่งหมายที่ความถูกต้องแท้จริงของเนื้อหา เพียงแต่ได้ไขเรื่องราวนั้นให้แพร่หลาย ฉะนั้น เนื้อหาจึงมีลักษณะเปลี่ยนแปลงผกผันได้เป็นระยะ ๆ แต่ก็มีความสำคัญบางประการที่จูงใจให้ชุมชนรักษาและถ่ายทอดเรื่องนั้นต่อ ๆ ไป

แม้ในภาษาอังกฤษเรียก "urban" ซึ่งหมายถึง ชุมชนเมือง แต่ก็ไม่จำเป็นว่าเรื่องราวจะต้องเกิดในชุมชนเมืองเสมอไป ที่ใช้คำเช่นนั้นก็เพื่อให้ต่างกับคติชนดั้งเดิม (traditional folklore) ในยุคก่อนอุตสาหกรรมเท่านั้น ด้วยเหตุผลนี้ นักสังคมวิทยากับนักคติชนวิทยาจึงพอใจจะเรียกตำนานพื้นบ้านว่า "ตำนานร่วมสมัย" (contemporary legend) มากกว่า

ตำนานพื้นบ้านนั้นบางทีก็เล่าซ้ำ ๆ กันในรูปแบบรายงานข่าว และในช่วงหลัง ๆ มักแพร่หลายในรูปแบบไปรษณีย์อิเล็กทรอนิกส์ ผู้คนมักอ้างว่าเรื่องราวที่โจษจันกันนั้นเกิดขึ้นแก่เพื่อนของเพื่อน เมื่อเล่าตำนานพื้นบ้านก็จึงมักอ้างถึง "เพื่อนของเพื่อน" (หรือที่ในภาษาไทยแต่โบราณว่า "กิร ดังได้สดับมา") 

แม้เวลาผ่านไปหลายปี ตำนานพื้นบ้านบางเรื่องเปลี่ยนแปลงไปน้อยมากก็มี เช่น เรื่องหญิงถูกแมงมุมซึ่งทำรังอยู่ในทรงผมของนางฆ่าตาย ตำนานพื้นบ้านในระยะหลัง ๆ มักสะท้อนพฤติการณ์สมัยใหม่ขึ้น เช่น เรื่องปล้นไต (Kidney Heist) ความว่า มีคนถูกดักทำร้าย โปะยาสลบ พอตื่นขึ้นมาก็พบว่าไตหายไปข้างหนึ่ง เพราะถูกลักไปใช้ปลูกถ่ายให้แก่ผู้อื่น เป็นต้น

อ้างอิง
-------

1. ↑  Jan Harold Brunvand (2002). *Encyclopedia of Urban Legends*. New York City: W. W. Norton & Company. ISBN 0-393-32358-7.
2. ↑  Mikkelson, Barbara (2008-03-12). "snopes.com:Kidney Thief". Urban Legends Reference Pages. สืบค้นเมื่อ 2010-06-30.
**ไส้ตรงปลิ้น**, **ไส้ตรงยื่นย้อย**, **บานทะโรค**, **ดากออก**, **ดากโผล่** (อังกฤษ: rectal prolapse) มักใช้หมายถึงอาการทางการแพทย์ซึ่งผนักของไส้ตรงปลิ้นออกมานอกทวารหนักจนสามารถมองเห็นได้จากภายนอกร่างกาย

สาเหตุ
------

ไส้ตรงปลิ้นเกิดจากการที่เอ็นรั้งและกล้ามเนื้อที่ยึดไส้ตรงไม่แข็งแรง ในผู้ป่วยส่วนใหญ่ หูรูดทวารหนักอ่อนแอ นอกจากนี้ ไส้ตรงปลิ้นยังอาจมีความเกี่ยวข้องกับสาเหตุดังต่อไปนี้: มีอายุสูงขึ้น อาการท้องผูกเป็นระยะเวลานาน การอั้นอุจจาระเป็นเวลานาน การได้รับเพศสัมพันธ์ทางทวารหนัก อาการท้องร่วงเป็นเวลานาน การมีพยาธิในทางเดินอาหารจำนวนมาก การตั้งครรภ์และความเครียดในการให้กำเนิดทารก การศัลยกรรมครั้งที่ผ่านมา โรคซีสติกไฟโบรซีส โรคปอดอุดกั้นเรื้อรัง และหูรูดทวารหนักเป็นอัมพาต

การรักษา
--------

ไส้ตรงปลิ้นบางส่วนสามารถรักษาได้โดยการรับประทานใยอาหารมาก ๆ ในทางเภสัชกรรม อาการดังกล่าวสามารถรักษาได้เฉพาะการบรรเทาอาการท้องผูก เพื่อไม่ให้อาการรุนแรงขึ้น นอกจากนี้ ยังสามารถรักษาได้โดยการศัลยกรรม ซึ่งแบ่งออกเป็น 2 ประเภท คือ ศัลยกรรมช่องท้องและศัลยกรรมฝีเย็บ

อ้างอิง
-------

1. ↑  Altomare, Donato F.; Pucciani, Filippo (2007). *Rectal Prolapse: Diagnosis and Clinical Management*. Springer. p. 12. ISBN 978-8-8470-0683-6.
2. ↑  Turell, R. (1974). "Sexual problems as seen by proctologist". *N Y State J Med*. **74** (4): 697–8. PMID 4523440. `{{cite journal}}`: ไม่รู้จักพารามิเตอร์ `|month=` ถูกละเว้น (help)
3. ↑  Essential Revision Notes in Surgery for Medical Students By Irfan Halim; p139
4. ↑  Hampton, BS. (2009). "Pelvic organ prolapse". *Med Health R I*. **92** (1): 5–9. PMID 19248418. `{{cite journal}}`: ไม่รู้จักพารามิเตอร์ `|month=` ถูกละเว้น (help)
5. ↑
ระวังสับสนกับ พรรคสังคมนิยมอินโดนีเซีย
**พรรคสังคมนิยม** (Socialist Party; ภาษาอินโดนีเซีย: Partai Sosialis) เป็นพรรคการเมืองในอินโดนีเซียก่อตั้งเมื่อเดือนธันวาคมพ.ศ. 2488 ในการประชุมที่เชอรีบน เกิดจากการรวมตัวกันระหว่างพรรคประชาชนสังคมนิยม (ปาราส) ของนายกรัฐมนตรี ซูตัน ชะห์รีร์ และพรรคสังคมนิยมอินโดนีเซีย (ปาร์ซี) ของรัฐมนตรีว่าการกระทรวงกลาโหม อามีร์ ซารีฟุดดิน โดยชะห์รีเป็นหัวหน้าพรรคที่เกิดใหม่ ส่วนซารีฟุดดินเป็นรองประธานพรรค

ในเดือนมกราคม พ.ศ. 2489 พรรคและฝ่ายยุวชนของพรรคหรือเปอซินโด เข้าร่วมกับแนวร่วมแห่งชาติเปอซาตวนที่นำโดยตัน มะละกา ในเดือนกุมภาพันธ์ของปีเดียวกัน พรรคสังคมนิยมได้มองว่าแนวร่วมนี้เป็นความพยายามที่จะเข้าแทนที่รัฐบาลที่มีอยู่ พรรคและเปอซินโดจึงถอนตัวออกมา หลังการถอนตัว แนวร่วมเปอซาตวนสามารถกดดันชะห์รีให้ลาออกจากนายกรัฐมนตรีได้สำเร็จ ซูการ์โนได้เสนอให้แนวร่วมเปอซาตวนจัดตั้งคณะรัฐมนตรีใหม่ แต่เนื่องจากความขัดแย้งภายในแนวร่วม ทำให้ไม่สามารถจัดตั้งคณะรัฐมนตรีได้ ชะห์รีจึงสามารถจัดตั้งรัฐบาลได้อีก

ในเดือนพฤษภาคม พ.ศ. 2489 รัฐบาลได้จัดตั้ง กนเซนตราซี นาซียนนัล (Konsentrasi Nasional) ซึ่งเป็นแนวร่วมที่จัดตั้งขึ้นเพื่อแข่งขันกับเปอซาตวน พรรคสังคมนิยมและเปอซินโดเป็นแกนกลางของกนเซนตราซี ร่วมกับพรรคคอมมิวนิสต์อินโดนีเซีย พรรคมัสยูมี พรรคแรงงานอินโดนีเซียและองค์กรอื่น ๆ ในอีกไม่นานต่อมาก็เกิดความขัดแย้งระหว่างกนเซนตราซีกับเปอซาตวน ในเดือนตุลาคม พ.ศ. 2489 รัฐบาลได้เปิดกว้างเพื่อรวมผู้นำจากพรรคการเมืองที่หลากหลาย กลุ่มสนับสนุนรัฐบาลใหม่นี้จัดตั้งขึ้นเพื่อสนับสนุนข้อตกลงลิงกาจาตีกับรัฐบาลดัตช์ รัฐบาลนี้ประกอบด้วย พรรคสังคมนิยม เปอซินโด พรรคคอมมิวนิสต์แห่งอินโดนีเซีย พรรคแรงงานแห่งอินโดนีเซีย

ในเดือนพฤษภาคม พ.ศ. 2490 รัฐบาลดัตช์ได้ส่งข้อเสนอไปยังอินโดนีเซีย โดยดัตช์ต้องการปกครองอินโดนีเซียจนถึง พ.ศ. 2492 ข้อเสนอนี้ทำให้เกิดความแตกแยกในพรรคสังคมนิยม โดยชะห์รีมีแนวโน้มจะยอมตามดัตช์ซึ่งต่างจากซารีฟุดดิน ในเดือนมิถุนายน พ.ศ. 2490 ชะห์รีได้ลาออกจากนายกรัฐมนตรี เมื่อชะห์รีเดินทางไปยังสหประชาชาติ ซารีฟุดดินได้เป็นหัวหน้าพรรค เมื่อฮัตตาตั้งรัฐบาลใหม่ กล่มของพรรคสังคมนิยมที่เคยสนับสนุนชะห์รีได้หันมาสนับสนุนโมฮัมหมัด ฮัตตา ซึ่งตรงข้ามกับความต้องการของซารีฟุดดิน ชะห์รีและกลุ่มผู้สนับสนุนของเขาได้ออกจากพรรคสังคมนิยมในที่สุด และได้จัดตั้งพรรคสังคมนิยมอินโดนีเซียเมื่อ 12 กุมภาพันธ์ พ.ศ. 2491 แต่สมาชิกส่วนใหญ่ของพรรคสังคมนิยมยังอยู่กับซารีฟุดดิน และซารีฟุดดินได้เป็นนายกรัฐมนตรีจนต้องพ้นจากตำแหน่งหลังการเจรจาสงบศึกกับดัตช์ในเดือนมกราคม พ.ศ. 2491

ในเดือนสิงหาคม พ.ศ. 2491 พรรคสังคมนิยมได้ประกาศว่าการจัดตั้งพรรคเมื่อ พ.ศ. 2488 ถือเป็นความผิดพลาด และได้เข้าร่วมกับพรรคคอมมิวนิสต์ในที่สุด

อ้างอิง
-------

1. 1 2 3  Rose, Saul. *Socialism in Southern Asia*. London: Oxford University Press, 1959. p. 147
2. ↑  Rose, Saul. *Socialism in Southern Asia*. London: Oxford University Press, 1959. p. 149
3. ↑  Rose, Saul. *Socialism in Southern Asia*. London: Oxford University Press, 1959. p. 150
4. ↑  Rose, Saul. *Socialism in Southern Asia*. London: Oxford University Press, 1959. p. 152
ถ้วยแชมป์ยูโรเปียนคัพ 4 ใบนับตั้งแต่ ค.ศ. 1977 – 1981 ซึ่งตั้งอยู่ในตู้โชว์ในพิพิธภัณฑ์ของสโมสร
**ประวัติศาสตร์ของสโมสรฟุตบอลลิเวอร์พูล (1959–85)** (อังกฤษ: History of Liverpool F.C. (1959–85)) เริ่มต้นขึ้นเมื่อมีการแต่งตั้ง บิลล์ แชงคลี ให้เป็นผู้จัดการทีมเมื่อฤดูกาล 1959–60 ซึ่งขณะนั้นทางสโมสรยังอยู่ใน ฟุตบอลลีกดิวิชัน 2 (เดิม) หรือ อีเอฟแอลแชมเปียนชิป ในปัจจุบันจนกระทั่งถึง โศกนาฏกรรมเฮย์เซล ใน ค.ศ. 1985

ในฤดูกาล 1961–62 สโมสรลิเวอร์พูลสามารถคว้าแชมป์ดิวิชัน 2 (เดิม) และได้สิทธิ์ขึ้นมาเล่นใน ฟุตบอลลีกดิวิชัน 1 (เดิม) หรือ พรีเมียร์ลีก ในปัจจุบันจนกระทั่งแชงคลีสามารถพาทีมหงส์แดงคว้าแชมป์ดิวิชัน 1 (เดิม) ในฤดูกาล 1963–64 นับเป็นแชมป์ลีกสูงสุดครั้งแรกในรอบ 17 ปีโดยแชงคลีได้แชมป์ดิวิชัน 1 (เดิม) อีก 2 สมัย เอฟเอคัพ 2 สมัย แชริตีชีลด์ 4 สมัยและ ยูฟ่าคัพ อีก 1 สมัยหลังจากพาทีมคว้าแชมป์แชริตีชีลด์ใน ค.ศ. 1974 หรือก่อนเริ่มฤดูกาล 1974–75 แชงคลีได้ประกาศวางมือหลังจากคุมทีมมายาวนานถึง 15 ปีโดยมี บ๊อบ เพสลีย์ มือขวาของแชงคลีเข้ามาคุมทีมแทน

เมื่อเพสลีย์ได้เข้ามาคุมทีมแทนแชงคลีแล้วเขาสามารถพาทีมคว้าแชมป์ดิวิชัน 1 (เดิม) 6 สมัย ยูโรเปียนคัพ 3 สมัย ยูฟ่าคัพ 1 สมัย ลีกคัพ 3 สมัย และแชริตีชีลด์อีก 6 สมัยโดยแชมป์รายการสุดท้ายของเพสลีย์คือลีกคัพในค.ศ. 1983 หลังจากนั้นเพสลีย์ได้ประกาศวางมือโดยมี โจ เฟแกน มือขวาของเพสลีย์ขึ้นมาคุมทีมแทน

หลังจากเฟแกนได้ขึ้นมาคุมทีมแล้วเขาสามารถพาทีมคว้าแชมป์ลีก 1 สมัย ลีกคัพ 1 สมัยและยูโรเปียนคัพ 1 สมัยก่อนจะประกาศวางมือหลังจากเกิด โศกนาฏกรรมเฮย์เซล ในระหว่างการแข่งขันยูโรเปียนคัพรอบชิงชนะเลิศระหว่างลิเวอร์พูลกับ ยูเวนตุส เมื่อวันที่ 29 พฤษภาคม ค.ศ. 1985 ส่งผลให้ลิเวอร์พูลถูกห้ามแข่งบอลถ้วยยุโรปรายการต่าง ๆ นานถึง 5 ปีโดย เคนนี แดลกลีช ได้เข้ามาทำหน้าที่เป็นทั้งผู้เล่น-ผู้จัดการทีม

  

  


| * ด
* ค
* ก
สโมสรฟุตบอลลิเวอร์พูล |
| --- |
| 
* เกียรติประวัติ
* ผู้จัดการทีม
* ฤดูกาล
* บันทึกและสถิติ
* ผู้เล่นสำรองและศูนย์เยาวชน
* ฤดูกาลปัจจุบัน

 |
| ประวัติ | 
* 1892–1959
* 1959–85
* 1985–ปัจจุบัน
* ยุโรป
* ผู้ก่อตั้งเมอร์ซีไซด์ฟุตบอล

 |
| สนามเหย้า | 
* แอนฟีลด์

 |
| สนามฝึกซ้อม | 
* เมลวูด
* ศูนย์เยาวชน

 |
| ผู้เล่น | 
* ลงสนามมากกว่า 100 นัด
* ลงสนาม 25–99 นัด
* ลงสนาม 1–24 นัด

 |
| คู่แข่ง | 
* บันทึกลีกโดยฝ่ายตรงข้าม
* เมอร์ซีย์ไซด์ดาร์บี
* คู่แข่งแมนเชสเตอร์ยูไนเต็ด

 |
| โศกนาฏกรรม | 
* ภัยพิบัติเฮย์เซล
* ภัยพิบัติฮิลส์โบโร

 |
| ผู้สนับสนุน | 
* สปิริตออฟแชงลี

 |
| สื่อ | 
* แอลเอฟซีทีวี
* *บีอิง: ลิเวอร์พูล*
* *ลิเวอร์พูล (วิดีโอเกม)*
* *นิตยสารเวลล์เรด*

|  |  |
| --- | --- |
| หนังสือ | 
* *โฟร์ตีทรีเยียส์วิทเดอะเซมเบิร์ด*
* *เรดออเดด*

 |
| ภาพยนตร์ | 
* *ฟิฟทีนมินิตส์แดตชอกเดอะเวิร์ล*
* *สองวันหนึ่งคืน*
* *วิล เจ้าหนูหัวใจหงส์แดง*

 |
| เพลงเชียร์ | 
* "เดอะฟิลส์ออฟแอนฟีลด์โรด"
* "ยูลล์เนฟเวอร์วอล์กอะโลน"

 |
| ซิงเกิล | 
* "วีแคนดูอิต" (1977)
* "ลิเวอร์พูล (วีร์เนเวอร์กอนนา...)"/"ลิเวอร์พูลแอนเทม" (1983)
* "ซิตติงออนทอบออฟเดอะเวิร์ล" (1986)
* "แอนฟีลด์แร็ป (เรดมะชีนอินฟูลล์เอฟเฟกต์)" (1988)
* "พาสส์แอนด์มูฟ (อิตส์เดอะลิเวอร์พูลกรูฟ)" (1996)

 |

 |
| บทความที่เกี่ยวข้อง | 
* เอเอฟซีลิเวอร์พูล
* เดอะบูตรูม
* เฟนเวย์สปอร์ตกรุป
* สโมสรฟุตบอลหญิงลิเวอร์พูล
* เรสเปกต์ฟอร์ออลล์
* สไปซ์บอยส์
* สปิออนคอป
* ทีมซูเปอร์ลีกฟอร์มูลา
* เรื่องอื้อฉาวการพนันฟุตบอลอังกฤษ ค.ศ. 1915
* รางวัลผู้เล่นแห่งฤดูกาล

 |
| 
* **หมวดหมู่ หมวดหมู่**
* **หน้าคอมมอนส์ คอมมอนส์**

 |
**วัดหนองเอื้อง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเขากระปุก อำเภอท่ายาง จังหวัดเพชรบุรี มีเนื้อที่รวมทั้งสิ้น 59 ไร่ 3 งาน 64 ตารางวา ปัจจุบันมีพระอธิการวีระ ปภาโส ดำรงตำแหน่งเจ้าอาวาส

วัดหนองเอื้องตั้งวัดเมื่อวันที่ 30 ตุลาคม พ.ศ. 2543 โดยนายสง่า จันทร์สง่า เป็นผู้ขออนุญาตสร้างวัด

วัดหนองเอื้องมีสภาพพื้นที่บริเวณรอบข้างเป็นเขา อยู่ในพื้นที่โครงการจัดการพัฒนาที่ดินตามพระราชประสงค์หนองพลับ-กลัดหลวง ภายในวัดมีสิ่งก่อสร้างที่สำคัญ ได้แก่ อุโบสถที่สร้างตามแบบของพระอุโบสถวัดพระราม 9 กาญจนาภิเษก ศาลาการเปรียญกว้าง 10 เมตร ยาว 15 เมตร เป็นอาคารไม้ หอสวดมนต์กว้าง 10 เมตร ยาว 15 เมตร สร้างเมื่อ พ.ศ. 2535 เป็นอาคารไม้ กุฏิสงฆ์ จำนวน 5 หลัง เป็นอาคารไม้ 3 หลัง และตึก 2 หลัง ศาลาอเนกประสงค์ กว้าง 12 เมตร ยาว 20 เมตร สร้างเมื่อ พ.ศ. 2540 เป็นอาคารไม้ ศาลาบำเพ็ญกุศล จำนวน 1 หลัง สร้างด้วยคอนกรีตเสริมเหล็ก โรงครัว เมรุ ฌาปนสถาน เรือนสุขา และสระน้ำ

อ้างอิง
-------

1. ↑  "วัดหนองเอื้อง". ศูนย์ข้อมูลกลางทางวัฒนธรรม.
2. ↑  "วัดหนองเอื้อง ตำบลเขากระปุก อำเภอท่ายาง จังหวัดเพชรบุรี". มูลนิธิชัยพัฒนา.
**พระวรสารลอร์สช** (อังกฤษ: Codex Aureus of Lorsch หรือ Lorsch Gospels) เป็นหนังสือพระวรสารวิจิตรที่เขียนเป็นภาษาละติน ที่เขียนขึ้นราวระหว่าง ค.ศ. 778 - ค.ศ. 820 ในราวรัชสมัยของจักรพรรดิชาร์เลอมาญผู้เป็นประมุขของจักรวรรดิแฟรงค์ หลักฐานแรกที่กล่าวถึงเป็นหลักฐานที่ปรากฏที่แอบบีลอร์สชในเยอรมนีซึ่งสันนิษฐานว่าเป็นสถานที่ที่เขียนขึ้น ตามบันทึกที่ว่า "Evangelium scriptum cum auro pictum habens tabulas eburneas" ในบันทึกรายการของหอสมุดของแอบบีที่รวบรวมขึ้นในปี ค.ศ. 830 ภายใต้เจ้าอาวาสอเดลลุง จากอักขระทองที่เขียนและที่ตั้งพระวรสารจึงได้รับชื่อว่า "*Codex Aureus Laurensius*" ระหว่างคริสต์ศตวรรษที่ 10 ถึง 11 หอสมุดของแอบบีลอร์สชถือกันว่าเป็นหอสมุดที่ดีที่สุดแห่งหนึ่งในโลก

คริสต์ศตวรรษที่ 16 พระวรสารก็ถูกนำไปยังไฮเดลแบร์ก ออตโต ไฮน์ริคย้ายหนังสือจากหอสมุดของแอบบีไปยังหอสมุดพาเลไทน์อันมีชื่อเสียงก่อนที่แอบบีลอร์สชจะถูกยุบเลิกในปี ค.ศ. 1563 ในปี ค.ศ. 1622 พระวรสารก็ถูกขโมยระหว่างสงครามสามสิบปี เพื่อที่จะขายให้ได้ง่ายขึ้นตัวพระวรสารก็ถูกแบ่งครึ่งและฉีกหน้าปกออก ครึ่งแรกตกไปเป็นของห้องสมุดของมิกาซซิและหลังจากนั้นก็ขายให้แก่พระสังฆราช Ignac Batthyani ครึ่งนี้ปัจจุบันเป็นของห้องสมุด Batthyaneum ที่อัลบาลูเลียในโรมาเนีย ครึ่งหลังเป็นของหอสมุดวาติกัน หน้าปกที่มีชื่อเสียงที่เป็นงานแกะสลักนูนต่ำจากงาช้างแบบคลาสสิกเป็นภาพ "พระเยซูเหยียบสัตว์*" และอัครเทวดาของพิพิธภัณฑ์วาติกัน และปกหลังที่เป็นภาพ "พระแม่มารีและพระบุตร*" เหนือภาพ "การประสูติของพระเยซู*" เป็นของพิพิธภัณฑ์วิคตอเรียและอัลเบิร์ตในกรุงลอนดอน*

อ้างอิง
-------

1. ↑  Biblioteca Apostolica Vaticana, Pal. lat. 50, and Alba Iulia, Biblioteca Documenta Batthyaneum, s.n.
2. ↑  Illustration; Herbert Schultz, p. 283, *The Carolingians in Central Europe, their history, arts, and architecture: a cultural history of Central Europe, 750-900*, BRILL, 2004, ISBN 9004131493, 9789004131491

ดูเพิ่ม
-------

* พระวรสาร
* หนังสือพระวรสาร
* หนังสือวิจิตร

แหล่งข้อมูลอื่น
---------------

 วิกิมีเดียคอมมอนส์มีสื่อเกี่ยวกับ พระวรสารลอร์สช
**ประวิทย์ เปรื่องอักษร** (ชื่อเล่น แซม) เกิดเมื่อวันที่ 28 ธันวาคม พ.ศ. 2507 เป็นนักร้องนำของวงซิกซ์เซ้นซ์ วงดนตรีสตริงชื่อดังของไทยยุค 80 ของ อาร์เอส ซึ่งเขากับเพื่อนได้ก่อตั้งวงนี้ขณะกำลังศึกษาอยู่ที่โรงเรียนพณิชยการพระนคร และได้เข้าประกวดวงดนตรีจนได้รางวัลชนะเลิศ จากนั้นจึงออกอัลบั้มชุดแรกกับค่ายอาร์เอสติดต่อกัน 4 ปี ชุดแรกออกในปี พ.ศ. 2526 ชื่อชุด *เพ้อรัก* ต่อมาจึงได้ออกอัลบั้มในปี พ.ศ. 2527 ชื่อชุด *ครวญ* โดยเพลงครวญที่เขาร้องได้สร้างชื่อเสียงให้เขาและวงเป็นอย่างมาก ต่อด้วยอัลบั้มชุด *ดาว* ปี พ.ศ. 2528 และ *เพียงรักและเข้าใจ* ในปี พ.ศ. 2529 ซึ่งเป็นชุดสุดท้าย นอกจากนี้เขายังเป็นหนึ่งในนักร้องเพลงคู่ของกลุ่มรวมดาว, รวมดาว 2, พบดาว, พบดาว 2, นพเก้า และ นพเก้า 2  โดยต่อมาผลงานเพลงชื่อดังในอดีตทั้งหมดของเขารวมทั้งเพลงลูกกรุงที่เขานำมาขับร้องใหม่ได้ถูกรวบรวมในอัลบั้ม *เพชรน้ำเอก* ชุดที่หนึ่งกับสอง นอกจากนี้เขาได้ร้องเพลงประกอบละคร ที่มีชื่อเสียงที่สุดคือ *ลอดลายมังกร* ในปี พ.ศ. 2535 อีกทั้งยังร่วมเล่นละครทางช่อง 7 เรื่อง *บัวแล้งน้ำ* ในปี พ.ศ. 2533, *สองฝั่งคลอง* และ *เมืองโพล้เพล้* ในปี พ.ศ. 2535

ปัจจุบันได้ผันตัวเป็นกรรมการผู้จัดการ บริษัท Foodstylist จำกัด เป็นผู้นำเข้าและจัดจำหน่ายอาหารทะเลแช่แข็ง อาหารญี่ปุ่น และร้านอาหารชั้นนำในธุรกิจ Food Service และผลิตนิตยสาร Foodstylist 

เมื่อคืนวันที่ 19 กุมภาพันธ์ 2557 ประวิทย์ได้ประสบอุบัติเหตุหกล้ม ทำให้เส้นเลือดในสมองแตกจากผลข้างเคียงของความดันโลหิตสูง เขาได้ถูกส่งตัวเข้ารับการรักษาที่โรงพยาบาลสมิติเวชจนอาการดีขึ้น

ผลงานเพลง
---------

* เพ้อรัก (พ.ศ. 2526)
* ครวญ (พ.ศ. 2527)
* ดาว (พ.ศ. 2528)
* เพียงรักและเข้าใจ (พ.ศ. 2529)

ผลงานเพลงกับศิลปินอื่น
----------------------

* รวมดาว (พ.ศ. 2527)
* พบดาว (พ.ศ. 2527)
* รวมดาว 2 (พ.ศ. 2528)
* นพเก้า (พ.ศ. 2528)
* นพเก้า 2 (พ.ศ. 2529)
* พบดาว 2 (พ.ศ. 2529)
* นพเก้า 3 (พ.ศ. 2530)
* มรดกไทย (พ.ศ. 2530)
* ตราบนิรันดร์ 1 (พ.ศ. 2531)
* ตราบนิรันดร์ 2 (พ.ศ. 2531)
* ตราบนิรันดร์ 3 (พ.ศ. 2531)

ผลงานการแสดง
------------

* 2528 ครูประชาบาล
* 2529 ร.ด. เรียนดี รักดี
* 2531 สวรรค์เบี่ยง
* 2533 เคหาสน์สีแดง
* 2533 บัวแล้งน้ำ
* 2533 อุ้มบุญ
* 2535 เมืองโพล้เพล้
* 2535 สองฝั่งคลอง
* 2537 สามหนุ่มหลายมุม

### เพลงประกอบละคร

* พ.ศ. 2536 ละคร เพลงบินใบงิ้ว ช่อง 9 ในเพลง เพลงบินใบงิ้ว
* พ.ศ. 2538 ละคร เสราดารัล ช่อง 7 ในเพลง เสราดารัล

อ้างอิง
-------

1. ↑   ประวัติของซิกซ์เซ้นซ์
2. ↑  ประวิตร เปรื่องอักษร อาหารกับดนตรีทำให้ผมมีความสุข[*ลิงก์เสีย*]
3. ↑  อดีตนักร้องดัง 'แซม ซิกซ์เซ้นส์' หกล้ม เส้นเลือดในสมองแตก
**วัดหนองรี** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพนมสารคาม อำเภอพนมสารคาม จังหวัดฉะเชิงเทรา มีเนื้อที่ 6 ไร่ 20 ตารางวา ธรณีสงฆ์ จำนวน 1 แปลง เนื้อที่ 1 ไร่ มีพระครูสังวรธรรมรักษ์ (สำรวย) เป็นเจ้าอาวาส

วัดหนองรีตั้งวัดเมื่อ พ.ศ. 2350 ได้รับพระราชทานวิสุงคามสีมา เมื่อวันที่ 22 กรกฎาคม พ.ศ. 2505 เขตวิสุงคามสีมากว้าง 20 เมตร ยาว 40 เมตร

อาคารเสนาสนะที่สำคัญ ได้แก่ อุโบสถกว้าง 7 เมตร ยาว 16 เมตร สร้างเมื่อ พ.ศ. 2503 เป็นอาคารคอนกรีตเสริมเหล็ก กุฏิสงฆ์ จำนวน 4 หลัง เป็นอาคารไม้ 3 หลัง ครึ่งตึกครึ่งไม้ 1 หลัง ศาลาการเปรียญกว้าง 13 เมตร ยาว 24 เมตร สร้างเมื่อ พ.ศ. 2537 เป็นอาคารไม้ทรงไทย หอสวดมนต์ กว้าง 10 เมตร ยาว 18 เมตร สร้างเมื่อ พ.ศ. 2516 เป็นอาคารไม้ทรงไทย และศาลาบำเพ็ญกุศล จำนวน 1 หลัง สร้างด้วยคอนกรีตเสริมเหล็ก

อ้างอิง
-------

1. ↑  "เครือข่ายที่ประสานกิจกรรมและจัดกิจกรรมทีวัด". กศน.ตำบลพนมสารคาม. คลังข้อมูลเก่าเก็บจากแหล่งเดิมเมื่อ 2022-10-18. สืบค้นเมื่อ 2022-10-18.
2. ↑  "วัดหนองรี". สำนักงานพระพุทธศาสนาแห่งชาติ.
3. ↑  "วัดหนองรี". ศูนย์ข้อมูลกลางทางวัฒนธรรม.
**ฮันเซาะละฮ์ อิบน์ ศ็อฟวาน** (อาหรับ: حنظلة بن صفوان) เป็นนบีที่อัลลอฮ์ส่งไปยังอัศฮาบุรร็อส ตามที่อิบน์ กะษีร กล่าวถึงในหนังสือของท่าน แต่ท่านไม่ได้รับการกล่าวถึงอย่างชัดเจนในอัลกุรอานหรือในซุนนะห์ของท่านนบี แต่มีการกล่าวถึงการอ้างจากอะบูลเกาะศิม บิน อะซัค ผู้ยิ่งใหญ่ ในตอนต้นของประวัติศาสตร์ เมื่อกล่าวถึงการสร้างดามัสกัส เกี่ยวกับประวัติของอะบูลเกาะศิม บุตรอับดุลลอฮ์ บุตรอับดุลลอฮ์ บุตรญัรดาด และคนอื่น ๆ ซึ่งท่านกล่าวว่าอัศฮาบุรร็อสอยู่ต่อหน้า ดังนั้นอัลลอฮ์จึงทรงส่งฮันเซาะละฮ์ อิบน์ ศ็อฟวาน มาให้พวกเขา แต่พวกเขาฆ่าท่าน ดังนั้น อ๊าด อิบน์ เอาส์ อิบน์ อิร็อม อิบน์ซาม อิบน์ นูห์ จึงเดินทางไปอัลอะห์กอฟ บุตรหลานของเขา และอัลลอฮ์ ตะอาลส อัศฮาบุรร็อส และพวกเขาก็กระจายไปทั่วเยเมน และแพร่กระจายไปทั่วแผ่นดิน จนกระทั่งญิรูน บุตรซะอด์ บุตรอ๊าด บุตรเอาส์ บุตรอิร็อม บุตรซาม บุตรนบีนูห์ ลงมาจากดามัสกัส ได้สร้างเมืองขึ้น และตั้งชื่อว่า ญิรูน ซึ่งก็คืออิร็อมแห่งเสาหิน และไม่มีเสาหินในที่ใดมากไปกว่าดามัสกัส ดังนั้นอัลลอฮ์จึงทรงส่งนบีของพระองค์ ฮูด บุตรอับดุลลอฮ์ บุตรริบาห์ บุตรคูลุด บุตรอัลฮาลูด บุตรอ๊าด ไปยังชาวอ๊าด หมายถึงบุตรหลานของอ๊าด ในอัลอะห์กอฟ พวกเขาไม่ศรัทธา ดังนั้นอัลลอฮ์ ตะอาลา เว้นแต่ว่าสิ่งนี้เพียงอย่างเดียวไม่เพียงพอ

การบันทึก
---------

อัลลอฮ์ได้ส่งนบีท่านคนหนึ่งชื่อ ฮันเซาะละฮ์ อิบน์ ศ็อฟวาน (เล่มที่ 4; หน้าที่ 449) และกลุ่มชนของท่านได้สังหารท่าน ได้รับการรายงานโดย อิบน์ กะษีร จากรายงานของอัสสุฮัยล์ ในหนังสือของเขาชื่อ อัลบิดายะฮ์ วันนิฮายะฮ์ ทั้ง อัสสุฮัยล์ และ อิบน์ กะษีร ไม่ได้กล่าวถึงสะนัด (สายรายงานของผู้รายงาน) ของเรื่องเล่านี้

เรื่องเล่า
----------

อัฏเฏาะบารี กล่าาว่า อัศฮาบุรร็อส เป็นกลุ่มชนหนึ่งในหมู่บ้านแห่งหนึ่งของชาวษะมูด อัลลอฮ์ทรงส่งนบีชื่อ **ฮันเซาะละฮ์ อิบน์ ศ็อฟวาน** มาหาพวกเขา พวกเขาปฏิเสธและฆ่าเขา ดังนั้น อัลลอฮ์จึงทรงทำลายล้างพวกเขา

อะบูบักร์ มุฮัมมัด อิบน์ ฮะซัน เล่าว่า: "อัศฮาบุรร็อส มีความเป็นอยู่อย่างพอเพียงกับพวกเขาและที่ดินของพวกเขา พวกเขายังมีกษัตริย์ที่ยุติธรรมและมีจิตใจดี เมื่อเขาเสียชีวิต พวกเขาเสียใจมากสำหรับเขา หลังจากสี่วัน ชัยฏอนถือร่างของเขาและพูดว่า: 'ข้ายังไม่ตาย แต่ข้าคอยอยู่ห่างๆ พวกท่าน เพื่อดูปฏิกิริยาของพวกท่าน' พวกเขามีความสุขมาก เขาสั่งให้พวกเขากั้นม่านกั้นระหว่างเขา แล้วบอกกับพวกเขาว่าเขาจะไม่มีวันตาย พวกเขาจำนวนมากศรัทธาในตัวเขา และหลงไหลในตัวเขา แล้วอัลลอฮ์ก็ส่งนบีมาบอกกับพวกเขาว่า มันคือชัยฏอนที่กล่าวปราศรัยกับพวกเขาจากหลังม่าน เขาห้ามไม่ให้พวกเขาเคารพสักการะพระองค์ และสั่งให้พวกเขาเคารพภักดีต่ออัลลอฮ์เท่านั้น และห้ามตั้งภาคีใดๆ กับพระองค์ ถึงกระนั้นพวกเขาก็ฆ่านบีของพวกเขาและโยนร่างของเขาลงในบ่อน้ำ ดังนั้น อัลลอฮ์จึงทรงทำลายล้างพวกเขา

อ้างอิง
-------

1. ↑  قصص الأنبياء لإبن كثير ، الجزء الأول ، باب ذكر أمم أهلكوا بعامة ، ومنهم أًصحاب الرس .
2. ↑
3. ↑  **History of the Prophets and Kings by Ibn Jarir at-Tabari**
4. ↑  "Stories of the Prophets | Alim.org". *www.alim.org* (ภาษาอังกฤษแบบอเมริกัน).
**พระพุทธปฏิภาคมัธยมพุทธกาล** หรือที่ชาวบ้านนิยมเรียกว่า**หลวงพ่อพระงาม** เป็นพระพุทธรูปสำคัญของจังหวัดลพบุรี พระพุทธรูปองค์นี้เป็นพระพุทธรูปปางมารวิชัย ประดิษฐานอยู่ภายในวัดสิริจันทรนิมิตรวรวิหาร ตำบลเขาพระงาม อำเภอเมืองลพบุรี จังหวัดลพบุรี

ประวัติ
-------

พระพุทธปฏิภาคมัธยมพุทธกาล (หลวงพ่อพระงาม) เป็นพระพุทธรูปที่มีประวัติการสร้างที่ยาวนาน คือสร้างตั้งแต่ พ.ศ. 2455 โดยท่านเจ้าคุณพระอุบาลีคุณูปมาจารย์ (สิริจันโท จันทร์) อดีตเจ้าอาวาสวัดบรมนิวาส กรุงเทพมหานคร เป็นผู้ดำเนินการก่อสร้าง คือเมื่อครั้งที่ท่านได้ธุดงมายังบริเวณที่แห่งนี้และเห็นว่ามีความเหมาะสม จึงได้ร่วมกันสร้างพระพุทธรูปที่มีขนาดใหญ่องค์สีขาวนี้ร่วมกับพระภิกษุที่เดินทางมาด้วยกัน เพื่อประดิษฐานบนไหล่พระงามแห่งเมืองลพบุรี หลวงพ่อพระงาม เป็นพุทธรูปก่อด้วยคอนกรีตเสริมเหล็ก วัสดุคอนกรีตเสริมเหล็กศิลปะรัตนโกสินทร์ มีขนาดหน้าตักกว้าง 22 เมตร สูงจากหน้าตักถึงพระเกศ 34 เมตร หรือ พระพุทธปฏิภาคมัธยมพุทธกาล เป็นพระพุทธรูปศักดิ์สิทธิ์ เป็นที่รู้จักเป็นที่กราบไหว้สักการะของพุทธศาสนิกชนชาวลพบุรีและชาวจังหวัดใกล้เคียงทั่วไป พ.ศ. 2469 จึงเปลี่ยนนามใหม่ว่า "พระพุทธปฏิภาคมัธยมพุทธกาล" มาจนทุกวันนี้

ความสำคัญ
---------

พระงามหรือหลวงพ่อใหญ่หรือพระพุทธปฏิภาคมัธยมพุทธกาล เป็นพระพุทธรูปที่พบในประเทศไทยตามลักษณะงดงามศิลปะแบบรัตนโกสินทร์ พระอุบาลีคุณูปมาจารย์ (จันทร์ สิริจนโท) สร้างเมื่อรัชสมัยพระบาทสมเด็จพระมงกุฎเกล้าเจ้าอยู่หัว รัชกาลที่ ๖ เมื่อพุทธศักราช ๒๔๕๕ ณ บริเวณใกล้ถ้ำเขาบ่องาม เพื่อเป็นที่บรรจุพระพุทธรูปเก่าชำรุดในบริเวณนั้น แล้วขนานนามใหม่เมื่อ พุทธศักราช๒๔๖๙ ว่าพระพุทธปฏิภาคมัธยมพุทธกาล หมายถึง พระพุทธรูปที่สร้างในวาระกึ่ง ๕,๐๐๐ แห่งพุทธกาลไรพระศกบนพระเศียรทำด้วยไหกระเทียมจำนวนมาก ต่อมาเกิดพายุฝนทำให้ไรพระศกหรือไหกระเทียมนี้หลุดลงมา ต่อมาในปีพุทธศักราช ๒๕๑๙ ได้บูรณะซ่อมแซมส่วนที่ชำรุดและทาสีองค์พระพุทธรูปใหม่พร้อมทั้งติดสายล่อฟ้าวัดจันทรนิมิตร สร้างเสร็จเมื่อ พุทธศักราช ๒๔๖๖ พระบาทสมเด็จพระมงกุฎเกล้าเจ้าอยู่หัว รัชกาลที่ ๖ ได้เสด็จมาทรงร่วมงานฉลองมีงานผูกพัทธสีมาในครั้งนี้ด้วยพร้อมกับพระราชทานนามวัดว่า "วัดสิริจันทรนิมิตร" พร้อมโปรดเกล้าฯ ยกวัดสิริจันทรนิมิตร ให้เป็นพระอารามหลวงชั้นตรี ชนิดวรวิหาร โดยมีชื่อเต็มว่า วัดสิริจันทรนิมิตรวรวิหาร เพื่อเป็นเกียรติแก่ท่านเจ้าคุณอุบาลีคุณูปมาจารย์(จันทร์ สิริจันโท)และในช่วงเทศกาลสงกรานต์ของทุกปีจะเป็นเทศกาลไหว้พระงาม ที่ประชาชนชาวลพบุรีถือปฏิบัติติดต่อกันมา

ดูเพิ่ม
-------

* วัดสิริจันทรนิมิตรวรวิหาร

อ้างอิง
-------

* พระงาม วัดสิริจันทรนิมิตร จังหวัดลพบุรี
ภาพแสดงสนามไฟฟ้าของคลื่นแสง (สีน้ำเงิน) ซึ่งจะเห็นว่าเป็นเส้นตรงเมื่อมองบนรถนาบที่ตั้งฉากกับทิศการแผ่ (เส้นสีม่วง) และประกอบด้วยส่วนประกอบสองส่วนซึ่งตั้งฉากกันและเฟสตรงกัน (คลื่นสีแดงและสีเขียว)
ในทางทฤษฎีแม่เหล็กไฟฟ้า **โพลาไรเซชันแบบเส้นตรง** หรือ **โพลาไรเซชันเชิงเส้น** (polarización lineal) ของรังสีแม่เหล็กไฟฟ้า เป็นโพลาไรเซชันในกรณีที่การสั่นของเวกเตอร์สนามไฟฟ้าหรือสนามแม่เหล็กอยู่ในแนวระนาบที่ตั้งฉากกับทิศทางของการแผ่

ทิศทางการจัดเรียงตัวของคลื่นแม่เหล็กไฟฟ้าที่มีการโพลาไรซ์เป็นแบบเส้นตรงนั้นจะถูกนิยามโดยทิศทางของเวกเตอร์สนามไฟฟ้า ตัวอย่างเช่น ถ้าเวกเตอร์สนามไฟฟ้าอยู่ในแนวตั้ง (ชี้ขึ้นและลงสลับกันเมื่อคลื่นเคลื่อนที่) รังสีนี้จะเรียกว่าโพลาไรซ์ในแนวตั้ง

ดูเพิ่ม
-------

* โพลาไรเซชัน
	+ โพลาไรเซอร์
	+ โพลาไรเซชันแบบวงกลม
	+ โพลาไรเซชันแบบวงรี
	+ กฎของมาลุส

อ้างอิง
-------

* Jackson, John D. (1998). *Classical Electrodynamics (3rd ed.)*. Wiley. ISBN 0-471-30932-X.
* แอนิเมชันของโพลาไรเซชันแบบเส้นตรง (บน YouTube )
* การเปรียบเทียบโพลาไรเซชันแบบเส้นตรงกับแบบวงกลมและวงรี

1. ↑  Shapira, Joseph; Shmuel Y. Miller (2007). *CDMA radio with repeaters*. Springer. p. 73. ISBN 0-387-26329-2.
**ฟักจานบิน** เป็นฟักชนิดหนึ่งในวงศ์แตง (Cucurbita pepo convar. Patissoniana) เป็นผักที่มีแคลอรีต่ำ สามารถใช้เป็นส่วนผสมในผักดอง สามารถรับประทานผลอ่อน หรือ นำมาประกอบอาหารได้เช่นเดียวกับซุกินี เช่น ลวก นึ่ง ต้ม หรือรับประทานสดในสลัด ในการปลูกในประเทศไทยผลผลิตจะมีมากในช่วงเดือนธันวาคม-มกราคม ส่วนในยุโรปและอเมริกาที่มีอุณหภูมิเฉลี่ยเย็นกว่า จะเก็บเกี่ยวได้ในช่วงฤดูร้อน เดือนมิถุนายน-สิงหาคม

ลักษณะของผล
-----------

ผลขนาดเล็กรูปกลมแบนคล้ายจานบิน ขอบหยักคล้ายกระทะ มีสีเขียวและสีเหลือง ผิวมันวาว

ถิ่นกำเนิด
----------

ฟักจานบิน มีถิ่นกำเนิดในแถบอเมริกากลาง ต่อมาหลังการค้นพบทวีปอเมริกาของคริสโตเฟอร์ โคลัมบัส ก็ได้มีการนำฟักจานบินกลับมาปลูกต่อในทวีปยุโรป และมีการพัฒนาสายพันธุ์จนมีหน้าตาเหมือนในปัจจุบัน ณ แถบประเทศอิตาลี และได้นำกลับไปที่อเมริกาอีกทีในช่วงทศวรรษที่ 1920 และได้รับความนิยมในเชิงพาณิชย์ในช่วงทศวรรษที่ 1980

การนำไปใช้งาน
-------------

การดองฟักจานบิน ผลที่มีขนาด 3-5 เซนติเมตร ก็สามารถนำไปดองได้แล้ว แต่ผลที่มีขนาดเส้นผ่านศูนย์กลางใหญ่กว่า 2 เท่าจะเหมาะกับการดองที่สุด โดยไม่จำเป็นต้องปอกเปลือกออก ยกเว้นถ้าเปลือกแข็งและแห้งแล้ว ในการดอง ให้ใช้น้ำส้มสายชูมากกว่าผักที่มีความเปรี้ยวแล้ว เนื่องจากความหวานที่มีอยู๋ในตัวฟักจานบินเอง

ในการนำไปประกอบอาหาร มักใช้ผลที่ใหญ่เต็มที่ โดยสามารถนำไปกวน ยัดไส้ นึ่ง แกง ตุ๋น ลวก หรือ กินสดในสลัดได้

อ้างอิง
-------

1. ↑  โครงการหลวง (พ.ศ. 2555). ลิงก์:
2. ↑  Pattypan squash | Louis Bonduelle Foundation (fondation-louisbonduelle.org)
3. ↑  Baby Yellow Patty Pan Squash Information, Recipes and Facts (specialtyproduce.com)
4. ↑  *Csillagtök - Terebess konyhakert*. (สืบค้น: 2 มกราคม ค.ศ. 2022)
ย่ำรุ่งเป็นจุดเริ่มต้นของสนธยายามเช้า
ท้องฟ้าย่ำรุ่งในซันดีเอโก รัฐแคลิฟอร์เนีย สหรัฐอเมริกา
**ย่ำรุ่ง** หรือ **เช้ามืด** คือ เวลาซึ่งเริ่มต้นสนธยาก่อนดวงอาทิตย์ขึ้น สังเกตได้จากการมีแสงอาทิตย์อ่อน ๆ ขณะที่ดวงอาทิตย์ยังอยู่ใต้เส้นขอบฟ้า ระวังสับสนกับดวงอาทิตย์ขึ้น (sunrise) ซึ่งเป็นขณะที่ขอบด้านบนของดวงอาทิตย์โผล่พ้นเส้นขอบฟ้า

นิยาม
-----

ดูบทความหลักที่: สนธยา
มีนิยามการเริ่มต้นย่ำรุ่งต่างกัน ความแตกต่างระหว่างนิยามเหล่านี้ คือ ปริมาณแสงอาทิตย์ที่ต้องมี ซึ่งสัมพันธ์กับระยะห่างเชิงมุมของศูนย์กลางดวงอาทิตย์ใต้เส้นขอบฟ้าในเวลาเช้า

### ย่ำรุ่งทางดาราศาสตร์

ย่ำรุ่งทางดาราศาสตร์นิยามว่าเป็นขณะหลังท้องฟ้าไม่มืดสนิทอีกต่อไป ซึ่งเกิดขึ้นเมื่อดวงอาทิตย์อยู่ต่ำกว่าเส้นขอบฟ้า 18 องศาในเวลาเช้า

### ย่ำรุ่งทางการเดินเรือ

ย่ำรุ่งทางการเดินเรือ คือ เวลาซึ่งมีแสงอาทิตย์เพียงพอแยกแยะเส้นขอบฟ้าและบางวัตถุได้ ความหมายอย่างเป็นทางการคือ เมื่อดวงอาทิตย์อยู่ต่ำกว่าเส้นขอบฟ้า 12 องศาในเวลาเช้า

### ย่ำรุ่งพลเรือน

ย่ำรุ่งพลเรือน คือ เวลาที่มีแสงพอแยกแยะวัตถุได้ ฉะนั้น จึงสามารถทำกิจกรรมนอกอาคารได้ ความหมายอย่างเป็นทางการ คือ เมื่อดวงอาทิตย์อยู่ต่ำกว่าเส้นขอบฟ้า 6 องศาในเวลาเช้า

อ้างอิง
-------

1. 1 2 3  National Oceanic and Atmospheric Administration. "Astronomical Terms".

| * ด
* ค
* ก
ช่วงเวลาของวัน |
| --- |
| ย่ำรุ่ง ที่ตาริตาริ รัฐนวยวาเอสปาร์ตา ประเทศเวเนซุเอลา | 
* ย่ำรุ่ง–สนธยา–พระอาทิตย์ขึ้น
* ตอนเช้า
* กลางวัน
* ตอนเย็น
* พระอาทิตย์ตก–สนธยา–พลบค่ำ
* กลางคืน

 | พระอาทิตย์ตกดิน ที่กรุงเทพมหานคร ประเทศไทย |
| 
* ที่เกี่ยวข้อง:
* เบลท์ออฟวีนัส
* บลูอาเวอร์
* โกลเดนอาเวอร์
* เทอร์มิเนเตอร์
* แสงอาทิตย์
* แสงจันทร์
* เที่ยงวัน
* ตอนบ่าย
* เที่ยงคืน
* พระอาทิตย์เที่ยงคืน
* คืนขั้วโลก
* แสงจักรราศี

 |
**เขมรเสรี** (เขมร: ខ្មែរសេរី; อักษรโรมัน: *Khmer Serei*) เป็นขบวนการที่ก่อตั้งโดย เซิง งอกทัญในไทยและเวียดนามใต้ภายใต้การสนับสนุนของสหรัฐอเมริกา เพื่อต่อต้านกองโจรคอมมิวนิสต์ในกัมพูชา ขบวนการเขมรเสรีมีการเชื่อมโยงกับขบวนการของชาวขแมร์กรอมในเวียดนามใต้อย่างหลวม ๆ โดยทหารของสองกลุ่มนี้ได้รับการฝึกจากสหรัฐอเมริกาเหมือนกัน ในช่วงที่เฟื่องฟูสุดเมื่อราว พ.ศ. 2505 มีทหารประมาณ 8,000 คน

หลังการปฏิวัติของลอน นอล เซิง งอกทัญได้แยกตัวออกมาเมื่อ พ.ศ. 2515 และลี้ภัยไปเวียดนามใต้ เมื่อเวียดนามใต้พ่ายแพ้ เซิง งอกทัญถูกจับ ทหารของเขมรเสรีในเวียดนามใต้ถูกเวียดนามเหนือปราบ ส่วนในกัมพูชาถูกเขมรแดงปราบ เหลือเพียงกองกำลังบางส่วนอยู่ตามแนวเทือกเขาพนมดงรัก และในค่ายผู้อพยพตามชายแดนไทย ทหารเขมรเสรีบางส่วนเข้าร่วมกับแนวร่วมปลดปล่อยชาติเขมรของซอนซาน เซิง งอกทัญผู้ก่อตั้งเสียชีวิตเมื่อ พ.ศ. 2520

อ้างอิง
-------

1. ↑  เขียว สัมพัน. ประวัติศาสตร์กัมพูชากับจุดยืนที่ผ่านมาของข้าพเจ้า. อภิญญา สายหยุด แปล. กทม. มติชน. 2549.
2. ↑  Radu, M. *The New Insurgencies*, Transaction Publishers, 1990, p.202
3. ↑  Kershaw, R. *Monarchy in South-East Asia: the faces of tradition in transition*, Routledge, 2001, p.221